Sandra Bullock
Sandra Bulok (angl. Sandra Bullock, g. 1964 m. liepos 26 d. Arlingtonas, Virdžinija) – amerikiečių aktorė, pelniusi Oskaro bei Auksinio gaublio apdovanojimus. Garsiausi filmai, kuriuose vaidino Sandra Bulok, yra „Greitis“ (1994 m.), „Mis Slaptoji agentė“ (2000 m.) ir „Gravitacija“ (2013 m.). Ji taip pat yra prodiuserių kompanijos „Fortis Films“ viena įkūrėjų. 2014 m. duomenimis, Sandra yra viena geriausiai apmokamų aktorių, o žurnalas „Forbes“ skyrė jai 2 vietą tarp įtakingiausių pasaulio aktorių.